cyanic-selkie/wikianc huggingface dataset:
Arto Tiainen
Karriere
Under vinter-OL 1960 i Squaw Valley deltok han på 30 km utan vidare suksess. I verdsmeisterskapen 1962 i Zakopane oppnådde han derimot ein fjerdeplass på femmila. Vinter-OL 1964 i Innsbruck vart den beste internasjonale tevlingane i Tiainens karriere. Her vart han nummer 13 på 30 km, tok olympisk bronse på 50 km og tok sølv med det finske stafettlaget på 4 x 10 km. Både i 1964 og 1965 vann han femmila i Holmenkollrenna, og vart i 1965 tildelt Holmenkollmedaljen saman med Arne Kjell Larsen og Bengt Eriksson.
Under ski-VM 1966 i Oslo vann Tiainen sølv på femmila. Han deltok i OL for siste gong under vinter-OL 1968 i Grenoble, men enda som nummer 16 på tremila. Frå 1968 til 1972 var han hovudtrenar for det finske langrennslaget.
Utanfor skikarrieren jobba Tiainen som politimann i Kuopio og St. Michel, og han sat også to månader som representant i den finske riksdagen i 1970.
Merzig
Merzig er ein by og ein kommune i Saarland i Tyskland. Kommunen omfattar 109 km² og har nær 30 000 ibuarar. Byen er krinssete i Merzig-Wadern. Frå Merzig, som ligg 172 meter over havet ved elva Saar, er det i kring 35 km søraustover til forbundsstats-hovudstaden Saarbrücken.
Fylkesveg 551 i Telemark
Fylkesveg 551 i Telemark går mellom Gvarv i Sauherad kommune og Grivi i Bø kommune. Vegen er 10,3 km lang.
Wiesnetstraumen
Wiesnetstraumen er ein isstraum som er kring 30 km lang og som flyt inn i Venableisen vest for Allison Peninsula. Han vart namngjeven av Advisory Committee on Antarctic Names (US-ACAN) etter Donald R. Wiesnet ved National Oceanic and Atmospheric Administration, ein pioner frå 1970-åra til 1980-åra i bruk av fjernmålignar for kartlegging av Antarktisk og den første til å bruke polarbanesatellittar til å kartlegge heile kontinentet.
Rosegbreen
Rosegbreen (retoromansk Vadret da Roseg) er ein 4 km lang isbre (2005) i Berninafjella i Graubünden i Sveits. I 1973 hadde han eit areal på 8,52 km².
Sindel Point
Sindel Point (bulgarsk нос Синдел, ‘Nos Sindel’) er eit lågt, isfritt nes på austkysten av Livingston Island i Sør-Shetlandsøyane i Antarktis som stikk 250 m ut i Moon Bay mellom enden av Kaliakrabreen i nord og Strumabreen i sør. Det ligg 2,9 km nordaust for Sliven Peak og 5,75 km sørvest for Edinburgh Hill.
Neset er kalla opp etter busetnaden Sindel nordaust i Bulgaria.
Fylkesveg 551 (fleirtyding)
Fylkesveg 551 finst i fleire fylke i Noreg:
Østre Aker kyrkje
Østre Aker kyrkje er ei langkyrkje frå 1860 i Oslo kommune. Kyrkja vart oppført av murmeistrane Carl, Ferdinand og Albert Unger, som fekk i oppgåve å lage kyrkja mest mogleg lik Vestre Aker kyrkje. Dette var ein gong den einaste kyrkja i Groruddalen, og ho var prostikyrkje fram til 2013, då Grorud kyrkje tok over. Samstundes vart soknet slått saman med Haugerud.
Kyrkjegarden er stor og vert nytta av ei rekkje andre sokn i Groruddalen.
Teruo Abe
Teruo Abe var ein japansk fotballspelar.
Krisztián Pars
Krisztián Pars er ein ungarsk sleggjekastar frå Körmend. I 2012-sesongen vart han fyrst europameister i slutten av juni i Helsingfors, fem veker seinare vart han olympisk meister i London.
Medaljar og plasseringar i internasjonale meisterskap
Hans personlege rekord er 82,49 meter frå eit stemne i 2014.
Maureen Tucker
Maureen Ann «Moe» Tucker er ein USA-amerikansk musikar og songar som var trommeslagaren for det New York City-baserte rockebandet The Velvet Underground.
Tucker hadde ein uvanleg spelestil og stod ofte oppreist og spelte trommer i staden for å sitje, og brukte eit forenkla trommesett med tam-tam-ar, ei skarpetromme og ei oppovervendt basstromme, og spelte med klubber i staden for trommestikker. Ho brukte sjeldan cymbalar. Rockekritikaren Robert Christgau sa om Tucker, «Mo var ein flott trommeslagar på ein minimalistisk, avgrensa og autodidakt måte som eg trur endra musikkhistoria. Ho er der punkmåten å spele trommer på byrja.»
Med andre
Med Charles Douglas (a.k.a. Alex McAulay)
Med The Kropotkins
Med Lou Reed
Med Half Japanese
Med Charlie Pickett
Med Shotgun Rationale
Med Bloodkin
Med Magnet
Med John Cale
Med The Raveonettes
Nora Ephron
Nora Ephron var ein amerikansk filmregissør, produsent, manusforfattar, journalist og bloggar.
Ho er best kjend for romantiske komediar, og blei nominert til Oscar for beste originalmanus tre gonger: for Silkwood, Da han møtte henne og Søvnløs i Seattle. Ho samarbeidde nokre gonger med syster si, Delia Ephron, med å skriva manuskript. Den siste filmen hennar var Julie & Julia, der ho både var regissør, produsent og manusforfattar.
Chris Tsangarides
Christopher Andrew «Chris» Tsangarides var ein britisk Grammy-nominert plateprodusent og lydteknikar. Han er best kjend for arbeidet med mange heavy metal-band, som Judas Priest, Anvil, Gary Moore, Thin Lizzy, Helloween, Angra, Anthem og Yngwie Malmsteen. Tsangarides arbeidde òg med pop- og alternative artistar, som Depeche Mode, Tom Jones og Concrete Blonde.
Mats Fransson
Fransson vart svensk meister i 1982 med IK Heim, ein klubb som høyrde heime i Göteborg. Under verdsmeisterskapen 1990 danna han målvaktspar med legendariske Mats Olsson, ein meisterskap som enda med svensk gullmedalje etter finalesiger 27 - 23 over Sovjetunionen. Perioden 1984-99 deltok Fransson i 95 landskampar for Sverige.
Perioden 1992-98 var Fransson Runar-spelar. Han var sterkt delaktig i at klubben vann NM-gull i 1992 og 1995/96. I 2002 kom Fransson tilbake til Noreg, spelte då for Sandefjord TIF til 2005. Med Sandefjord vann han ytterlegare to NM-gull; 2002/03 og 2003. Sidan var han atter Runar-spelar 2005-07, før han trappa ned med spel for HK Herulf på nivå 2 i det norske seriesystemet.
European Synchrotron Radiation Facility
European Synchrotron Radiation Facility (ESRF) er eit laboratorium for forsking med synkrotronstråling i Grenoble i Frankrike. Det vart oppretta i 1988.
Anlegget vart finansierast av 18 europeiske land, mellom dei Noreg. Det blir forska mellom annan innan materialvitskap, faststoffysikk, kjemi og biologi. Kring 600 personar er tilsette ved anlegget, som vert vitja av meir enn 3500 forskarar frå verda over kvart år.
Cape Shirreff
Cape Shirreff er eit dominerande nes ved nordenden av den klipperik halvøya som skil Hero Bay og Barclay Bay på nordkysten av Livingston Island i Sør-Shetlandsøyane. Det ligg ved ei isfri halvøy som dannar nordenden av Ioannes Paulus II Peninsula. Halvøya strekkjer seg inn i eit spesielt verneområde og ein må ha spesialløyve for å gå i land her. På neset finn ein ynglande antarktisk pelssel og pingvinkoloniar.
Neset vart namngjeve av Edward Bransfield i 1820 etter kaptein William H. Shirreff, den britiske øvstkommanderande i Stillehavet på den tida. Vrakrestar som truleg stammar frå «San Telmo», eit spansk fartøy som forliste i Drakesundet i 1819, vart funne av William Smith i 1820 på Half Moon Beach ved Cape Shirreff. Ein varde på Half Moon Beach og ein plakett på Gaviota Hill i nærleiken er reist til minne om ofra på det spanske fartøyet. Desse minnesmerka står oppført på lista over historiske stader og kulturminne i Antarktis.
Cape Shirreff ligg 24,16 km nordaust for Essex Point, 33,63 km sør for Williams Point og 20,58 km nordvest for Siddons Point. Lyung also 809.4 km sør-søraust for Kapp Horn, Cape Shirreff er den staden i området Antarktistraktaten gjeld for som er nærast ikkje-antarktisk territorium.
Kjelder
''
Mayen
Mayen er ein by og ein kommune i Landkreis Mayen-Koblenz i forbundsstaten Rheinland-Pfalz i Tyskland. Kommunen har over 19 000 ibuarar og eit flatemål på 58,2 km².
Kosttilskot
Kosttilskot eller kosttilskott er næringsmiddel i form av til dømes vitaminprodukt, mineral, omega-3-oljer, slankemiddel, proteindrikkar og proteinpulver, restitusjonsprodukt og naturmiddel. Kosttilskot er konsentrasjonar av vitamin, mineral eller andre stoff som er meint å skulle takast som eit supplement til den daglege kosten, og som har ein ernæringmessig eller fysiologisk effekt. Det er meininga at kosttilskott berre skal takast i små mengder, og vert difor selt i ferdigpakka doser.
Overdosering
Overdosering av kosttilskott, eller inntak fleire typar kosttilskott med same næringsstoff, kan gje helseskader. Difor viktig at ein vurderer i samarbeid med lege om kosttilskott trengs.​​ I regelverket for kosttilskott er det fastsett maksimumsgrenser for kor mykje vitamin og mineral eit kosttilskott kan innehalde for den døgndosen som er oppgjeve. Maksimumsgrensa skal trygge at kosttilskottet kan nyttast uten risiko for helseskadar. Det kan til dømes vere skadeleg å få i seg for mykje vitamin. Får eit vaksent menneske i seg meir enn 100 mikrogram vitamin D per dag, er det risiko for at det vert for mykje kalsium i blodet. Dette kan mellom anna føre til forstyrringar i hjarterytmen, muskelveikskap, depresjon, kvalme og oppkast. Dersom gravide kvinner har eit for høgt inntak av vitamin A (retinol), kan det mellom anna gi risiko for medfødde skadar hjå barnet (for eksempel kløyvd leppe, open gane og hjarteforstyrringar) og osteoporose (skjøre knoklar). Difor er det fastsett ei øvre grense for vitamin A på 3000 mikrogram per dag. Kvinner etter overgangsalderen har auka risiko for osteoporose, og bør avgrense inntaket av vitamin A (retinol) til 1500 mikrogram per dag.
Mattilsynet
I Noreg er det Mattilsynet som har ansvaret for kosttilskott, då kosttilskott er rekna som næringsmiddel. Difor høyrer slike produkt inn under Lov om matproduksjon og mattrygghet mv. Kosttilskott er likevel eit produkt som grenser opp mot legemiddel. Dersom til dømes vitamindosen er høgare enn det som er tillate å ha i kosttilskott, vert produktet rekna som legemiddel. Då høyrer produktet inn under eit mykje strengare regelverk for sal og bruk, og det kan verte krav om resept frå lege for at det kan seljast og brukast. Som legemiddel vert elles rekna alle stoff, droge eller preparat som vert utgjeve som egna til å førebygge, lækje eller lindre sjukdom, sjukdomssymptom eller smerter, eller påverke fysiologiske funksjoner hos menneske eller dyr; eller kan gjevast til menneske eller dyr for å gjenopprette, endre, eller påverke fysiologiske funksjoner ved farmakologisk, immunologisk eller metabolsk verknader, eller for å påvise sjukdom. Produkt som ikkje har nokon fysiologisk effekt kan såleis klassifiserast som legemiddel dersom det er knytt slike medisinske påstandar til det.
Madama Butterfly
Uroppføringa av originalversjonen av Madama Butterfly, som hadde to akter, fann stad på La Scala i Milano 17. februar 1904.
Vestlandsbanen
Vestlandsbanen er ein foreslått høghastigheitsbane mellom Bergen og Jæren. Om banen blir bygd ligg langt fram i tid. Med den foreslåtte traséen er den kortaste reisetida mellom dei to byane estimert til 1 time og 23 minutt. Det er foreslått at banen skal gå i tunnel frå Stavanger under Boknafjorden til Haugesund. Deretter fortsetje til Stord via ein undersjøisk tunnel. Frå Stord vil han gå i bru over Langenuen til Tysnes og vidare til Eikelandsosen i Fusa. Her vil han møte Bergensbanen som fortset til Bergen stasjon. Frå Fusa vil Bergensbanen fortsetje til Voss via Norheimsund, medan Sørlandsbanen vil fortsetje til Kristiansand frå Stavanger.
Foreslåtte stasjonar
Det er foreslått stasjonar på desse stadane: (retning Bergen til Stavanger); Nesttun, Fusa, Tysnes, Stord, Sveio, Haugesund, Fosen.
Whillansstraumen
Whillansstraumen er ein isstraum i Den vestantarktiske innlandsisen, tidlegare kalla Ice Stream B. Han fekk nytt namn i 2001 etter glasiolog ved Ohio State University, dr. Ian Whillans.
Nyare forsking
Whillansstraumen er ein av fleire store, rasktflytande isstraumar som strøymer ut frå Den vestantarktiske innlandsisen og ut i Rossisen. Det vert forska mykje på isstraumen. Mellom anna trur forskarane at ein subglasial innsjø under isen er med på å få isen til å flyte raskare etter kvart som innsjøen periodevis fyllast og tømmast.
Andre forskarar, òg finansierte av National Science Foundation, rapporterte 5. juni 2008 i journalen Nature at seismologiske data og GPS-data synete at Whillansstraumen sender ut to seismiske bølgjer kvar dag, kvar tilsvarande eit jordskjelv med momentmagnitude på 7. Forskinga syner at elvar av is flyttar seg ein halvmeter i løpet av ti minutt, og så er i ro i 12 timar, så flyttar dei seg enno ein halvmeter.Kvar gong han flyttar seg, vert det sendt ut seismiske bølgjer som vert registrerte av seismografar kring Antarktis og til og med så langt borte som Australia, meir enn 6400 km unna.
Kjelder
''
Rein kyrkje
Rein kyrkje er ei krosskyrkje frå 1932 i Rissa kommune i Sør-Trøndelag fylke. Kyrkja har 400 sitjeplassar. Arkitekt var Helge Thiis.
Etter at den gamle kyrkja på Rein vart riven og Rissa kyrkje vart bygd i 1888, vart saknet stort etter den gamle Reinskyrkja. Forfattaren Johan Bojer tok initiativet og gav midler til å sette opp ei ny kirke så lik den gamle som mogleg. Han sette òg av eit fond, slik at kyrkja kunne haldast ved like. Kyrkja vert gjerne kalla Bojerkjerka i daglegtale.
Avşa
Øya ligg i dag i distriktet Marmara i provinsen Balıkesir nordvest i Tyrkia. Ho er eit popluært turistmål, særleg for turistar frå Istanbul. Det lokale innbyggjartalet er kring 2 000, men om sommaren kan det vere opp mot 50 000 menneske på øya.
Ein kan nå øya med båt frå Istanbul, Erdek og Tekirdağ.
Fertilt stoff
Fertilt stoff er eit stoff som når det vert utsett for stråling kan omdannast slik at det blir fissilt og kan nyttast som reaktorbrensel.
Fertilt stoff som finst i naturen, er 238U (uran) og 232Th (thorium), som ved nøytroninnfanging og den påfølgjande beta-utsendinga går over i høvesvis 239Pu (plutonium) og 233U, som begge fisjonerer etter innfanging av termiske nøytron. Omdanning av fertilt stoff til fissilt stoff føregår i formeiringsreaktorar (breeder-reaktorar).
Medan ressursane av fissilt stoff er forholdsvis avgrensa, vil ressursane av fertilt stoff med dagens energiforbruk kunne dekke behovet for reaktorbrensel i mange tusen år.
Gracula
Gracula er ei biologisk slekt tropiske medlemmar av starar med fellesnamnet beostarar. Denne slekta har representantar i tropisk Sør-Asia frå India, Bangladesh og Sri Lanka austover til Indonesia, og beostare, ein populær burfugl, har vorte introdusert til USA.
Beostarar er hekkefuglar typisk i skog og dyrka område. Reiret er bygd i eit hòl og vanleg kullstorleik er to eller tre egg.
Desse 25-30 cm lange fuglane har glansfull, svart fjørdrakt og store kvite vengeflekker som er synlege i flukt. Nebba og dei sterke beina er lyst gule eller oransje, og dei har gule hudfolder på hovudet, med form og posisjon som varierer med arten. Kjønna er like, men ungfuglar har mattare farga nebb.
Som dei fleste starar, er beostarar ganske altetande, dei et frukt, nektar og insekt.
Artslista
Inntil nyleg var berre to artar anerkjente, G. religiosa og G. ptilogenys; tidlegare var alle Gracula rekna som ein og svært variabel art. Men i dag er ytterlegare tre underartar av G. religiosa aukande grad rekna som distinkte artar. Gracula-starar i rekkjefølgje etter Clementslista versjon 6.6 frå august 2011 med norske namn etter Norske navn på verdens fugler.
Williamsstraumen
Williamsstraumen er ein isstraum som er kring 25 km lang og som flyt inn i Venableisen like aust for Fletcher Peninsula. Han vart namngjeven av Advisory Committee on Antarctic Names (US-ACAN) etter Richard S. Williams, Jr., ein erfaren geolog i United States Geological Survey (USGS) ved Woods Hole i Massachusetts, som nytta undersøkingar frå fly og satellittar av geomorfe prosessar og svingingar i isbreane på global basis, særskild på Island og i Antarktis.
Roger Kjendalen
Roger Kjendalen er ein norsk tidlegare handballspelar frå Porsgrunn. Han var rykkromspelar på Noregs landslag i perioden 1985-98, skåra då 939 mål på 246 landskampar.
Shunichi Kumai
var ein japansk fotballspelar.
Ryggmerg
Struktur
Ryggmergen er hovudstien for informasjon og koplar hjernen til det perifere nervesystemet. Lengda av ryggmergen er mykje kortare enn ryggsøyla. Ryggmergen hjå menneske strekkjer seg frå foramen magnum og held fram mot conus medullaris i nærleiken av andre lendevirvel, og terminerar i ei fibrøs forlenging kjent som filum terminale.
Den er omkring 45 cm lang hjå menn og 43 cm lang hjå kvinner. Den er eggforma, og har ei forstørring i hals- og bukområdet. Sanseinntrykk stammar frå den forstørra ryggmergen i halsen, mellom C3 og T2, og motorinntrykk reiser frå denne og ut i armane. Forstørringa i bukområdet, mellom L1 og S3, tek hand om sanseinntrykk og motorinntrykk som går til og frå beina.
I eit tverrsnitt av ryggmergen er den perifere delen fylt av områder med kvit substans, som inneheld sensoriske og motoriske nerver. Innanfor denne regionen ligg grå substans. Nervecellene i den grå substansen finst i dei tre kolonnene i ryggmergen og dannar ei sommarfuglform. Denne regionen omgjev canalis centralis medullae spinalis, som er ei forlenging av den fjerde ventrikkelen og inneheld cerebrospinalvæske.
Ryggmergen har ei form som er komprimert dorsoventralt, noko som gjev den ei elliptisk form. Mergen har trakter langs dei bakre og fremre sidene. Den bakre trakta vert kalla sulcus medianus posterior medullae spinalis, medan den fremre trakta vert kalla fissura mediana anterior medullae spinalis. Nokre av traktene i ryggmergen fraktar informasjon frå hjernen.
Ryggmergssegment
Ryggmergen er delt inn i 31 ulike segment. På kvart segment vert det forma høgre- og venstreliggande par av ryggmargsnerver (blanda; sensoriske og motoriske). Mellom seks og åtte nerverøter greinar ut av høgre og venstre ventrolateral sulci. Nerverøter går saman for å forme nervestammer. Sensoriske nerverøter vert forma av høgre og venstre dorsal lateral sulci for å forme sensoriske nervestammer. Ventrale (motoriske) og dorsale (sensoriske) røter går saman og formar ryggmergsnerver (blanda; motorisk og sensorisk), éin på kvar side av ryggmergen. Ryggmergsnerven, med unntak av C1 og C2, formar på innsida av intervertebral foramen (IVF). På kvart ryggmergssegment kan ein sjå ei grense mellom det sentrale og perifere nervesystemet. Nerverøter er ein del av det perifere nervesystemet.
I den øvre delen av ryggsøyla går ryggmargsnervene direkte ut frå ryggmergen, og i den nedre delen går nervene lenger ned langs søyla før dei strøymer ut. Terminalenden av ryggmergen vert kalla conus medullaris. Årehinna fortset som ei forlenging og vert kalla filum terminale, som koplar ryggmergen til halebeinet. Cauda equina («hestehalen») er namnet på samlinga av nerver i ryggsøyla som går langs ryggsøyla og forbi conus medullaris. Cauda equina vert forma fordi ryggmergen stoppar å vokse i lengd i ein alder av fire, medan ryggsøyla veks i lengd fram mot vaksenlivet. Dette fører til at sakrale ryggmargsnerver faktisk oppstår i den øvre bukregionen.
Ryggmergen kan anatomisk delast inn i 31 segment basert på opphavet av ryggmergsnerver. Kvart segment har tilknyting til eit par med spinalganglier, kalla dorsalrotsganglion, som ligg rett utanfor ryggmergen. Desse gangliene inneheld cellelekamar av sensoriske nerver. Aksonar frå desse nervene går inn i ryggmergen gjennom dorsalrøtene.
Ventrale røter er samansett av aksonar frå motoriske nerver, som fraktar informasjon til periferiet frå cellelekamar i sentralnervesystemet. Dorsale og ventrale røter kjem saman og strøymer ut av den intervertebrale foramina, der dei blir til ryggmergsnerver. Eit grått horn i midten av mergen er forma som ein sommarfugl og er samansett av cellelekamar av internevronar, motoriske nerver, gliaceller og umyeliniserte nervefiber. Det ventrale og dorsale gråe hornet dannar ein projeksjon av grå substans. Dei grå horna og den grå kommissuren formar ein «grå H».
Den kvite substansen ligg utanfor den grå substansen og er i hovudsak samansett av fullstendig myeliniserte motoriske og sensoriske aksonar. «Søyler» av kvit substans fraktar informasjon anten oppover eller nedover ryggmergen.
I sentralnervesystemet vert cellelekamar av nerver ofte organiserte i funksjonelle klyster, kalla kjerner. Aksonar i sentralnervesystemet vert grupperte i traktar.
Andrij Protsenko
Andrij Oleksijovytsj Protsenko er ein ukrainsk friidrettsutøvar frå Kherson som vann sølvmedaljen i høgdehopp under europameisterskapen 2014. Åtte år seinare sikra han seg bronsemedaljen i øvinga ved så vel verdsmeisterskapen i Eugene som europameisterskapen i München. Protsenko sette personleg rekord med 2,40 meter i Lausanne den 3. juli 2014.
Ryggmerg
Ryggmergssegment
Det finst 31 segment av ryggmergsnerver i menneske:
Sjølv om cellelekamar i ryggmergen sluttar kring L1/L2, så strøymer ryggmergsnervene for kvart segment ut på høgd med korresponderande ryggvirvel. Nervene i den nedre ryggmergen strøymer ut av ryggsøyla mykje lågare (meir kaudalt) enn røtene deira. Når desse nervane går ut frå dei respektive røtene og ut av ryggsøyla formar dei ein bunt som vert kalla cauda equina.
Utvikling
Ryggmergen vert laga frå delar av nerverøyret ved utvikling. Når nerverøyret modnar byrjar notokord å skilje ut ein faktor kjent som Shh. Ekskresjonen av Shh fører til at basalplata utviklar motoriske nervar. Den overliggande ektoderm skiljer ut beinmorfogenetisk protein (BMP). Dette fører vidare til at alarplata skiljer ut BMP, slik at denne kan byrje å danne sensoriske nervar. Alarplata og basalplata er separerte av sulcus limitans. Golvplata skiljer ut proteinet netrin. Netrina virkar som kjemoattraktantar ved decussatio av sensoriske smerte- og temperaturnervar i alarplata, på tvers av den fremre kvite kommissuren, der dei stiger opp mot talamus.
Nylige studiar av Viktor Hamburger og Rita Levi-Montalcini i kyllingembryoar har gjeve fleire prov for at eliminasjonen av nerveceller via programmert celledød er naudsynleg for korrekt samansetnad av nervesystemet.
Blodforsyning
Ryggmergen får blod frå tre arteriar som følgjer lengda margen og som byrjar i hjernen, samt ei rekkje arteriar som ligg langs sidene av ryggsøyla. Dei langsgåande arteriane vert kalla dei fremre spinalarteriane, samt høgre og venstre bakre spinalarteriar. Desse strekker inn i subaraknoidalrommet og har avgreiningar inn i ryggmergen. Dei formar anastomosar (sambindingar) via den fremre og bakre arteria medullaris segmentalis, som går inn i ryggmergen på fleire stadar. Blodet flyter kaudalt (mot hovudet) gjennom desse arteriane, og stammar frå den fremre hjernesirkulasjonen, men er ikkje tilstrekkeleg til å forsyne ryggmergen over halsområdet.
Hovudforsyninga av blod til ryggmergen under halsregionen kjem frå dei radialt arrangerte fremre og bakre radikulære arteriane, som går inn i ryggmergen langs dei dorsal og ventrale nerverøtene. Ingen av desse er kopla til dei tre langsgåande arteriane, med unntak av éin. Desse interkostale og lumbale radikulære arteriane oppstår frå aorta, dannar store anastomosar, og gjev tilskot til blodstraumen i ryggmergen. I menneske er den største av dei fremre radikulære arteriane kjent som «Adamkiewicz' arterie», som vanlegvis oppstår mellom L1 og L2, men som kan oppstå alle plassar mellom T9 og L5. Nedsett blodstraum mellom desse kritiske arteriane, særleg ved kirurgiske inngrep som brått stoppar blodstraumen gjennom aorta, til dømes ved reparasjon av aortaaneurisme, kan føre til ryggmergsinfarkt og paraparese.
Sandanski
Sandanski (bulgarsk Сандански) er ein by og ein kommune i provinsen Blagoevgrad i Bulgaria. Kommunen omfattar byane Melnik og Sandanski og 52 andre busetnader.
Kommunen har eit areal på 996 km2. Ved folketeljinga i 2011 hadde kommunen 40 470 innbyggjarar, medan sjølve byen hadde 26 255 innbyggjarar.
Dei største busetnadene i kommunen er:
Fylkesveg 207 i Rogaland
Fylkesveg 207 i Rogaland går mellom Høyland og Lende i Time kommune. Vegen er 2,1 km lang.
Brand New Day av Blood Sweat & Tears
Brand New Day er det tiande studioalbumet til det amerikanske bandet Blood, Sweat & Tears, gjeve ut i 1977. Det var det første albumet deira for ABC Records og vart produsert av Roy Halee og den tidlegare BS&T-trommeslagaren Bobby Colomby. Colomby og Halee hadde òg i lag produsert det fjerde albumet deira, Blood, Sweat & Tears 4 i 1971. Dette albumet gjekk ikkje inn på topp 200 i USA, men nådde 205. plassen.
Besetninga i gruppa var uendra sidan det førre albumet deira, More Than Ever frå året før, utanom at den originale trommeslagaren Bobby Colomby slutta i bandet. Colomby hadde vore det einaste originale medlemmet att i gruppa då han slutta i 1976. Roy McCurdy tok over på trommer.
Albumet har aldri kome ut på CD, utanom ein uoffisiell versjon i Russland tidleg i 2000-åra.
Mottaking
Kritikaren Jason Elias skreiv for Allmusic: «I det store og heile var ikkje Brand New Day så nyskapande eller storslått som dei tidlegare albuma deira, men fansen vil like somme av dei betre augneblinka..» Elias skreiv òg «innan 1977 var det musikalske landskapet endra seg, så dette er nærare R&B og polert pop, enn sjangerblandinga gruppa var blitt kjend for.»
Rushton Moreve
Rushton Moreve var ein amerikansk bassgitarist som er mest kjent for arbeidet sitt med rockebandet Steppenwolf frå 1967-68 og igjen i 1978. Ifølgje songaren John Kay var han ein intuitiv bassist med ein melodisk stil som tilførte bandet ein ikkje-kommersiel sound, noko som vart eksemplifisert på hitten han skreiv saman med Kay, «Magic Carpet Ride».
Den tidlege innverknaden til Moreve var avgjerande for å skapa den unike musikalske stilen som Steppenwolf vart kjend for. Han vart med i bandet i 1967 og medverka på debutalbumet Steppenwolf, som bestod av coverlåtar og låtar skrivne av Kay. Innverknaden hans var større på oppfølgjaren The Second, hans siste album med Steppenwolf. Han omkom i 1981 i ei bilulykke.
Avgang
Han vart etter kvart erstatta av tidlegare bassist i The Sparrows, Nick St. Nicholas. Han fekk gullplata si for The Second då ein av produsentane hans kjende igjen han på gata mange år seinare. I 1978 opptredde han med ei ny Steppenwolf-besetning saman med eks-Steppenwolf-gitaristen Kent Henry, som spelte på albumet For Ladies Only. Dette var ei anna besetning enn ho med Nick St. Nicholas. Moreve forlét etter kvart denne versjonen av Steppenwolf då han og Henry vart uvener.
Presteskap
Presteskap, geistlege (frå tysk Geist, 'ande') eller kleresi (latin clericia, opphavleg frå gresk klerikos) er ei fellesnemning for prestevigde personar innan eit trussamfunn, særleg innan kristne kyrkjesamfunn.
I dei gamle europeiske stenderforsamlingane var dei geistlege ein eigen stand.
Geistlege i Den norske kyrkja er biskopar, prostar, sokneprestar, residerande kapellanar, kallskapellaner og prestar i spesialstillingar (som sjukehusprestar, feltprester, fengselsprester og liknande).
Fylkesveg 152 i Telemark
Fylkesveg 152 i Telemark går mellom Bø kommune og Tuven i Notodden kommune. Vegen er 27,3 km lang.
Slab Point
Slab Point er eit kupert nes på nordvestkysten av Varna Peninsula på Livingston Island i Sør-Shetlandsøyane i Antarktis som utgjer nordsida av innløpet til Eliseyna Cove og sørsida av innløpet til Charybdis Cove.
Neset har fått namn etter isklippene sør for neset. Slab er eit engelsk ord for blokk.
Neset ligg 3,17 km nordaust for Kotis Point, 1,5 km søraust for Balsha Island, 800 m sør for Zavala Island, 1,23 km sørvest for Organpipe Point og 3,47 km sør-sørvest for Williams Point.
Huntsville i Alabama
Huntsville er ein by nord i delstaten Alabama i USA. Byen, som i hovudsak ligg i Madison County, har 215 000 ibuarar. Han vart grunnlagd i 1805.
Huntsville har mange arbeidsplassar knytt til forsvarsindustri, særleg rakettproduksjon, og innom romforskning.
Filmdosemeter
Filmdosemeter er eit dosemeter som består av ein fotografisk film montert i ein lystett haldar. Personell som arbeidde med eller blei utsett for ioniserende stråling bar eit slikt dosemeter. Seinare er denne typen dosemeter ofte blitt erstatta av thermoluminescensdosimeter, aluminiumoksidbaserte dosimeter og elektronisk personleg dosimeter.
Frank Rijkaard
Franklin Edmundo Rijkaard er ein nederlandsk tidlegare fotballspelar og seinare -trenar frå Amsterdam. Han vart europameister 1988 med Nederland, og deltok i 73 landkampar i tida 1981-94. Rijkaard vann europacupen i fotball med AC Milan både i 1989 og 1990, dessutan vann han cupvinnarcupen med heimlege Ajax i 1987.
Filmdosemeter
Filmdosemeter kan nyttast til å måle gammastråling, røntgenstråling, betapartiklar og nøytronar. Filmen vert fjerna og framkalt for å måle strålingsmengda.
Frank Rijkaard
Rijkaard var hovudtrenar i FC Barcelona frå 2003 til -08, og leidde såleis klubben til siger i Meisterligaen 2006.
Posts korrespondanseproblem
Posts korrespondanseproblem er eit uavgjerbart beslutningsproblem innanføre informatikken og matematikken introdusert av Emil Post i 1946. Sagt på ein annan måte, det finst inga turingmaskin som vert sagt å avgjera problemet. Det verta ofte nytta i bevis for om eit problem er uavgjerbart eller ikkje, då det er enklare å jobba med enn andre uavgjerbare beslutningsproblem som til dømes stoppeproblemet.
Kenny Craddock
Kenny Craddock var ein engelsk instrumentalist, komponist og produsent. Gjennom karrieren har han arbeidd for artistar som Ringo Starr, Ginger Baker, Billy Bragg, Gerry Rafferty og Alan White. Han samarbeidd med Alan Hull og Lindisfarne, og vart med i gruppa i 1973 og fram til dei vart oppløyst for ei stund i 1975. Han har vore musikalsk leiar for Van Morrison og Mary Black.
Posts korrespondanseproblem
Definisjon
Det finst fleire ulike definisjonar på problemet. Ein måte å sjå det på er følgjande.
La dataen for problemet vera to lister   og   av ord over alfabetet A der A inneheld minst to symbol. Ei løsning for dette problemet er ein sekvens av indeksar   der  K \ge 1 og   for alle k, sånn at
Kenny Craddock
Craddock byrja å turnere med Van Morrison tidleg i 1980-åra, og spelte klaverinstrument med han til kring 1985. Craddock skreiv ein song i lag med Morrison, «Before the World», på albumet Too Long in Exile frå 1993.
Undereventyr
Undereventyr er eventyr med magiske eller overnaturlege innslag, som troll eller vette. I Aarne-Thompson sitt klassifikasjonssystem har desse eventyra nummer 300 til 749.
Nokre norske døme på undereventyr er «Kvitebjørn kong Valemon» (AT 425), «Kari Trestakk» (AT 510AB) og «Askeladden og de gode hjelperne» (AT 513).
Kenny Craddock
I 1990-åra spelte han med Colin Gibson på musikken til situasjonskomedien Joking Apart. Craddock spelte sjølv kjenningsmelodien til showet, ein versjon av Chris Rea-songen «Fool (If You Think It's Over)». På denne tida turnerte Craddock med Paul Brady.
Craddock flytta til Portugal i 2001, der han døydde i ei bilulukke etter det første soloalbumet han var ferdig, Mad as the Mist and Snow.
Posts korrespondanseproblem
Definisjon
Posts korrespondanseproblem er å finna ut om ei slik løysing eksisterer i det heile.
Døme
For dei to listene
Vil ei løysing for dette problemet vera sekvensen (3,2,3,1) ettersom
Vidare vil alle repetisjonar av sekvensen òg vera ei løysing.
Ein annan enklare måte er òg å sjå på dette som dominobrikker.
Løsninga kan dermed òg visualiserast enklare på følgjande måte, der strengen sett sammen av dei øvste grønne delane av dominobrikka er lik strengen sett sammen av dei nedste blå delane av dominobrikka.
i1 = 3
i2 = 2
i3 = 3
i4 = 1
Ayvalıkøyane
Ayvalıkøyane er ei øygruppe kring distriktet Ayvalık i Tyrkia i provinsen Balıkesir nordaust i Egearhavet. Det er 22 øyar og mange holmar og skjer, med Cunda, som i dag er ei halvøy, som den største. Berre Cunda og Lale er busett. Cunda og Lale har samband til fastlandet via ei vegfylling. Frå Cunda går det òg ferje frå hovudbyen Alibey til Ayvalık om sommaren.
Oppsal kyrkje
Oppsal kyrkje er ei arbeidskyrkje frå 1961 i Oslo kommune. Kyrkja har om lag 220 kvadratmeter med glasmåleri av Victor Sparre, blant dei eit krossforma måleri på altarveggen.
Det er ikkje gravplass ved kyrkja.
Fissil
Fissil eller spaltbar er det at ein atomkjerne når han etter å ha fanga inn eit langsamt nøytron, straks fisjonerer, det vil sei deler seg i to omtrent like tunge delar.
Fissilt stoff blir nytta som brensel i reaktorar. Den einaste fissile nukliden som finst i naturen er 235U (0,72 % i alle naturlege førekomstar av uran). I uranreaktorar kan ein produsere 233U og 239Pu.
Takeshi Natori
Takeshi Natori var ein japansk fotballspelar.
Fylkesveg 208 i Rogaland
Fylkesveg 208 i Rogaland går mellom Line og Haugland i Time kommune. Vegen er 2,7 km lang.
Fylkesveg 153 i Telemark
Fylkesveg 153 i Telemark går mellom Tjønntveit og Jønnbu i Bø kommune. Vegen er 9,6 km lang.
Melnik
Melnik (bulgarsk Мелник) er ein by i kommunen Sandanski i provinsen Blagoevgrad i Bulgaria. Ved folketeljinga i 2011 var Melnik den minste byen i Bulgaria med 217 innbyggjarar.
Goldy McJohn
John Raymond Goadsby, kjend som Goldy McJohn, var ein kanadisk klaverspelar, mest kjent som den opphavlege klaverspelaren i rockegruppa Steppenwolf. Han var opphavleg klassisk utdanna pianist, men var ein pioner i den tidlege bruken av elektronisk orgel (Hammond B3) i heavy metal.
Karriere
McJohn vart fødd som John Raymond Goadsby av middelklasseforeldre i Toronto i Ontario. Han fekk pianoundervisning i ung alder, noko som etter kvart gjorde han i stand til å bli ein pioner innan bruk av elektronisk orgel i rocken. «Eg stod opp klokka fire om morgonen kvar dag for å øva frå eg var sju til ... eg vart dum. Eg var klassisk skolert. Eg spelte på ein Lowrey».
I 1964 spelte McJohn med det lokale bandet Little John & The Friars, før han seinare same år vart medlem av The Mynah Birds, som òg inkluderte Rick James, Bruce Palmer og (etter at McJohn forlét bandet) Neil Young. I 1965 var han ein kort periode med i The Diplomats, før han vart med i The Sparrows i september same år. John Kay spurde han om han kunne bli kalla «Goldy» medan han sat på bussen til Willowdale.
Goldy følte at «Goldy Goadsby» ikkje ville vera rett, så til ære for mora, Dorothy (fødd) McIntyre, la Goldy til «Mc» til det juridiske førenamnet sitt, og skapte dermed kunstnarnamnet sitt. Bandet (med diverse endringar) vart til Steppenwolf, og McJohn vart verande i gruppa frå 1967 til tidleg i 1975, då han fekk sparken av Kay.
Under pausen ti Steppenwolf på byrjinga av 1970-talet danna McJohn og Steppenwolf-trommeslagaren Jerry Edmonton Manbeast saman med Rod Prince og Roy Cox frå Bubble Puppy, og i løpet av denne tida skreiv bandet minst éin låt som skulle dukka opp på Steppenwolf-albumet Slow Flux i 1974, det siste McJohn spelte inn med bandet.
McJohn var med på å reformera Steppenwolf i 1977 saman med Nick St. Nicholas og Kent Henry og spelte i fleire inkarnasjonar av bandet. Han spelte òg saman med Steve Marriott i ein rekonstruert versjon av Humble Pie.
McJohn budde i Burien i Washington saman med kona Sonja. Soloutgivingane hans inkluderte New Visions, Fugue in D, Goldy McJohn & Friendz, Rat City in Blue, Set the World on Fire og Osmosis. Frå 2008 opptredde han med eit nasjonalt band under namnet Gm and Friendz og med The Born To Be Wild Tour.
Død
McJohn døydde uventa av eit hjarteinfarkt 1. august 2017 i heimen sin i Burien i Washington, 72 år gammal.
Smoke on the Water
«Smoke on the Water» er ein song av det engelske rockebandet Deep Purple. Songen vart først gjeven ut på albumet Machine Head i 1972. I 2004 var songen rangert på 434. plass på lista til musikkmagasinet Rolling Stone over dei 500 beste songane gjennom tidene, og på 4. plass i Total Guitar si liste over dei beste gitarriffa gjennom tidene, og i mars 2005 på 12. plass på lista til Q magazine over dei 100 beste gitarsongane.
Komposisjon
«Smoke on the Water» er mest kjend for det sentrale temaet, ein «bluesskala»-melodi på fire tonar. Riffet vert spelt på ein Fender Stratocaster elektrisk gitar av Ritchie Blackmore, før ein hi-hat og eit forvrengd orgel kjem inn, så trommer, så elektrisk bass før det første verset startar med Ian Gillan på vokal.
Jon Lord doblar gitardelen på eit Hammond C3 Orgel spelt gjennom ein Marshall-forsterkar, som skapar ein tone som liknar på ein gitar. Blackmore nyttar to fingrar for å plukke strengane.
Historie
Teksten omhandlar ei sann soge. Den 4. desember 1971 hadde Deep Purple reist til Montreux i Sveits for å spele inn eit album med eit mobilt studio (lånt av the Rolling Stones og kjend som Rolling Stones Mobile Studio—kalla «Rolling truck Stones thing» og «the mobile» i teksten) i eit underhaldningskompleks som var ein del av Montreux Casino (kalla «the gambling house» i teksten). Kvelden før innspelinga skulle byrje heldt Frank Zappa og The Mothers of Invention konsert i kasinoet. Under ein synthesizersolo av Don Preston på «King Kong», fyrte ein kar i publikum av eit bluss i taket, som i teksten er nemnd som «some stupid with a flare gun». Taket tok fyr og heile kasinokomplekset brann ned, i lag med alt utstyret til the Mothers. «Smoke on the water», som vart tittelen på songen (tilskriven bassgitarist Roger Glover, som har sagt at tittelen kom til han i ein draum nokre dagar seinare), syner ril røyken frå brannen som spreidde seg over Genfersjøen frå det brennande kasinoet som Deep Purple såg frå hotellet sitt. «Funky Claude» som vert nemnd i teksten er Claude Nobs, direktøren for Montreux Jazz Festival som var til stades under brannen. Bandet hadde eit dyrt mobilt studio og ingen stad å spele inn albumet, så bandet måtte sjå seg om etter ein annan stad. Nobs fann eit lokalt teater for dei kalla Pavilion, men etter klagar på støy frå naboane, måtte dei finne nok ein ny stad. Men det var i Pavilion at Blackmore første gongen spelte riffet, som fekk namnet Title n°1.
Den einaste songen frå Machine Head som ikkje vart spelt inn på Grand Hotel var «Smoke on the Water» sjølv, som hadde vorte spelt inn i Pavilion. Teksten til «Smoke on the Water» vart skriven seinare og vokalen vart spelt inn på Grand Hotel.
Det er laga ein skulptur i Montreux til minne om songen (like ved statuen av Freddie Mercury, frontmann i Queen) med namnet til bandet, tittelen på songen og notane av riffet.
Jari Litmanen
Jari Olavi Litmanen er ein finsk tidlegare fotballspelar frå Lahti, den aller beste fotballspelaren i Finland nokon gong. Angrepsspelaren deltok i 137 landskampar i tida 1989 til 2010, og skåra 32 landslagsmål. Han vann Meisterligaen 1995 med nederlandske Ajax og UEFA-cupen 2001 med FC Barcelona. Elles sikra han seg fem seriemeistertitlar i Nederland med Ajax og ein, i 2011 i Finland, med Helsinki-laget HJK. Han la deretter skoa på hylla.
Smoke on the Water
Innverknad
«Smoke on the Water» kom ut på Machine Head, som kom ut tidleg i 1972, men vart ikkje gjeven ut som singel før eit år seinare, i mai 1973. Bandet har sagt at dei ikkje venta at songen skulle verte ein hit, men singelen nådde fjerdeplassen i på singellista i USA sommaren 1973 og andreplassen i Canada, og dreiv albumet inn på Topp 10-lista. Konsertopptak av songen, med utvida samspel mellom Blackmore sin gitar og Jon Lord sitt hammondorgel vart midtpunktet på Deep Purple-konsertane, og ein versjon av songen frå konsertalbumet Made in Japan vart ein liten hit på eigahand i 1973.
Savièse
Savièse er ein kommune i distriktet Sion i kantonen Valais i Sveits. Kommunen har innbyggjarar  og eit areal på. Kommunesenteret ligg 820 meter over havet, 2-3 km nordvst for byen Sion.
Smoke on the Water
Innverknad
Dei som hadde medverka mest til songen spelte songen på sine solokonsertar etter Deep Purple vart oppløyst. Særleg Ian Gillan spelte ein jazz-aktig versjon på sine tidlege solokonsertar. Bandet Gillan nytta ein feedback-fylt versjon, med Bernie Torme på gitar. Songen vart òg spelt på konsertar av Ritchie Blackmore-bandet Rainbow på turneane deira i 1981–83, og igjen etter at Rainbow hadde ein kort periode i lag på midten av 1990-talet.
Miley Stewart
Miley Ray Stewart (opphavleg Chloe Stewart), kjend som Miley Stewart, er ein oppdikta person i den amerikanske fjernsynsserien Hannah Montana, som vert send på Disney Channel. Karakteren vert spelt av Miley Cyrus.
Smoke on the Water
Innverknad
Under den korte tida Ian Gillan spelte i Black Sabbath i 1983, spelte dei «Smoke on the Water» som ekstranummer. Det er ein av dei få coverversjonane Black Sabbath nokon gong har spelt på konsertane sine.
Savièse
Kommunen ligg på høgresida av Rhône. Kommunen dekkjer halve distriktet og grensar i nord til Bern-Alpane og er knytt til Saanenland via Sanetschpasset. Han består av dei seks landsbyane Saint-Germain (kommunesenteret), Chandolin, Granois, Drône, Roumaz og Ormone samt fleire grender
Miley Stewart
Miley Stewart lever eit dobbeltliv. Om dagen er ho ein normal tenåringsjente og om natta er ho den berømte popstjerna Hannah Montana.
Smoke on the Water
Innverknad
Songen er populær hos mange som prøver å lære gitar, men Blackmore sjølv har vist at dei fleste som prøver å spele songen spelar han feil.
Coverversjonar
Nyinnspelingar av songen er gjort av Ian Gillan, Ritchie Blackmore, Brian May, David Gilmour, Bruce Dickinson, Tony Iommi, Keith Emerson, Chris Squire, Roger Taylor, Paul Rodgers, Bryan Adams og Alex Lifeson, for Rock Aid Armenia.
Fylkesveg 153
Fylkesveg 153 finst i fleire fylke i Noreg:
Smoke on the Water
I populærkulturen
I 1994 samla 1322 gitaristar seg i Vancouver i Canada for å spele det verdskjende riffet samstundes for ei plassering i Guinness Rekordbok. Den 3. juni 2007 vart denne rekorden slått i Kansas City i USA med 1721 gitaristar og berre 20 dagar seinare i den tyske byen Leinfelden-Echterdingen av gruppa 'Party Blues In Bb' med over 1800 andre folk involvert. Denne rekorden vart igjen slått 1. mai 2009 i Wrocław i Polen, då 6 346 gitaristar spelte songen, i lag med Deep Purple-gitarist Steve Morse, under Thanks Jimi Festival.
Songen er nytta i fleire videospel, som Guitar Hero, Guitar Hero II, Guitar Hero: Smash Hits og Rock Band 3, i tillegg til SingStar Rocks! og Daigasso! Band Brothers.
Yemaneberhan Crippa
Yemaneberhan Crippa er ein italiensk friidrettsutøvar fødd i Etiopia. Han vann gullmedaljen på 10 000 meter under EM i friidrett 2022 i München. I den same meisterskapen sprang han inn til bronse på 5 000 meter. Fire år tidlegare vann han bronsemedaljen på 10 000 meter i EM. Crippa sine personbeste lyder på høvesvis 27.10,7 og 13.02,2.
+ av Ed Sheeran
+ er debutalbumet til Ed Sheeran, utgjeve 9. september 2011 i Irland og 12. september 2011 i Storbritannia.
Teizo Takeuchi
Teizo Takeuchi var ein japansk fotballspelar.
Sjur Tollefsen
Sjur Bø Tollefsen er ein norsk tidlegare handballspelar frå Skien.
Venstrehendte Tollefsen var rykkromspelar hos Skiens Ballklubb til 1992. Perioden 1992-96 var han IL Runar-spelar, der han var sentral då klubben vann kongepokalen i 1992 og på ny i 1995/96. I 1997 vart han dansk seriemeister med Gudme. Frå 1998 til 2000 spelte han for to tyske klubbar. Våren 2000 vende Tollefsen tilbake til Runar, men var mykje plaga med skadar. Til sist aktiv for Elverum IL frå 2003.
Tollefsen deltok i åra frå 1991 til 1998 i 104 av Noregs landskampar. Han skåra i alt 243 landslagsmål.
Fylkesveg 360 (fleirtyding)
Fylkesveg 360 finst i fleire fylke i Noreg:
Álvaro Martín
Álvaro Martín Uriol er ein spansk friidrettsutøvar som i 2018 vart europameister i 20 kilometer kappgang. Fire år seinare forsvarte han EM-tittelen ved meisterskapen i München.
Fredrikstad Mållag
Fredrikstad Mållag er lokallaget av Østfold Mållag i Fredrikstad. Alle mållaga i Østfold er organiserte under Noregs Mållag. Leiar for Fredrikstad Mållag i 2022 er Magne Aasbrenn.
Franko Escarpment
Franko Escarpment er ein stort sett snødekt skrent som går nord-sør for 7,5 km og dannar nordaustkanten av Lexington Table i Forrestal Range i Pensacolafjella i Antarktis. Han vart namngjeven av Advisory Committee on Antarctic Names i 1979 etter Stephen J. Franko frå National Science Foundation som var ansvarleg for alle kontraktane i samband med US Antarctic Research Program.
Salins
Salins er ein kommune i distriktet Sion i kantonen Valais i Sveits. Kommunen har innbyggjarar  og eit areal på. Kommunesenteret ligg 842 meter over havet, 2-3 km sør for byen Sion.
Kommunen ligg på venstrebreidda av elva Rhône. Han består av landsbyen Salins-Village og fleire grender.
Steve Locher er frå Salins.
Sparadok Point
Sparadok Point (bulgarsk нос Спарадок, ‘Nos Sparadok’) er eit spisst, isfritt nes som stikk 200 m frå kysten av Byers Peninsula på Livingston Island i Sør-Shetlandsøyane i Antarktis med ei rekkje skjer som strekkjer seg vidare nordover i Barclay Bay. Det ligg 1,6 km sørvest for Nedelya Point og 2,2 km søraust for Lair Point. Området vart vitja tidleg på 1800-talet av selfangarar.
Neset er kalla opp etter den thrakiske kongen Sparadok, 445-435 fvt.
Stavanger stasjon
Stavanger stasjon er endestasjon på Sørlandsbanen og Jærbanen. Stasjonen ligg 598,70 km frå Oslo og 5,3 moh. Området der stasjonsbygninga ligg, heitte opphavleg Adamsmarken og høyrer til området Kannik.
Stasjonen vart opna i 1878 då Jærbanen stod ferdig. Stasjonsområdet hadde då eit vasstårn som skaffa toga vatn frå Kannikbekken og eit kollagar. Dei stod ved sidan av kverandre inntil jernbanelinja, på sørsida av linja. Stasjonsbygninga var ikkje stor, men var utstyrt med ein perrong med tak. På nordsida av linja låg lokomotivstallen og verkstadsbygninga. Godstrafikken gjekk til Torget der det var ein godsstasjon.
Fylkesveg 210 i Rogaland
Fylkesveg 210 i Rogaland går mellom Fosse og Hognestad i Time kommune. Vegen er 2,2 km lang.
Novelleeventyr
Novelleeventyr eller romantiske eventyr er ein type eventyr med fleire episodar som liknar undereventyr i oppbyggingar, men har lite eller inkje overnaturleg eller fantastisk innhald. I staden kan dei innehalda mirakuløse samantreff og usannsynlege løysingar. I Aarne-Thompson-systemet har novelleventyra nummer frå 850 til 999.
Boyd Escarpment
Boyd Escarpment er ein stein- og snøskrent som strekkjer seg 19 km nordaustover frå Wujek Ridge og omfattar Bennett Spur, Cox Nunatak og Rankine Rock i Dufek Massif i Pensacolafjella. Han vart namngjeven i 1979 av Advisory Committee on Antarctic Names etter Walter W. Boyd jr., ein amerikansk glasiolog under Det internasjonale geofysiske året som overvintra ved Little America i 1957. Han var geolog for US Geological Survey i tre somrar i Pensacolafjella, 1962–66.
Novelleeventyr
Nokre norske novelleeventyr er Ikke kjørende og ikke ridende (AT 875), Prinsessen som ingen kunde målbinde (AT 852) og Askeladden som fikk kongsdatteren til å løgste seg (AT 852). Mange eventyr frå 1001 natt er også novelleeventyr.
Motoo Tatsuhara
Motoo Tatsuhara var ein japansk fotballspelar.
Burgazada
Burgazada, Burgazadası eller Burgaz (gresk Αντιγόνη, Antigoni) er den tredje største øya i Kızıl Adalar i Marmarahavet, nær Istanbul.
Ho er offisielt eit nabolag i distriktet Adalar i Istanbul i Tyrkia. Burgaz er ofte nemnd av forfattaren Sait Faik Abasıyanık, som òg bude på øya. I dag er heimen hans eit museum. I 2003 vart Burgaz råka av ein kraftig skogbrann, og mista fire kvadratkilometer med skogområde.
Øya består av ein enkel ås som måler 2 kilometer på tvers. Demetrius I av Makedonia, ein av etterkomarane til Aleksander den store, bygde ei festning (gresk Pyrgos for borg) her og kalla ho opp etter faren Antigonus I Monophthalmus. Øya tok dette namnet, men vert i dag av tyrkarane generelt berre kalla Burgaz.